Ehdotus: neuvoston asetus väliaikaisten erityistoimenpiteiden käyttöön ottamisesta humala-alalla annetun asetuksen (EY) N:o 1098/98 muuttamisesta /* KOM/2002/0493 lopull. */



Virallinen lehti nro 331 E , 31/12/2002 s. 0194 - 0194



Ehdotus: NEUVOSTON ASETUS väliaikaisten erityistoimenpiteiden käyttöön ottamisesta humala-alalla annetun asetuksen (EY) N:o 1098/98 muuttamisesta (komission esittämä) PERUSTELUT Neuvoston ehdotetaan hyväksyvän liitteenä olevan asetusehdotuksen, jolla jatketaan vuoden ajan vuonna 1998 käyttöönotettuja väliaikaisia erityistoimenpiteitä humala-alalla. Toimenpiteitä on kahdenlaisia, väliaikainen kesannointi ja lopullinen raivaus. Toimenpiteiden tarkoituksena on vähentää humalaviljelmien pinta-alaa Euroopan unionissa kysynnän ja tarjonnan tasapainottamiseksi ja markkinoiden tervehdyttämiseksi. Vaikka viljelyaloja onkin saatu vähennettyä 10 prosenttia (vuoteen 1997 verrattuna), humalamarkkinat eivät vieläkään ole tasapainossa, ja viljelyalojen vähentämistä on tarpeen jatkaa vielä vuoden ajan. Joka tapauksessa arviointikertomus, joka komission on määrä esittää neuvostolle 31 päivään joulukuuta 2003 mennessä, kattaa kaikki yhteiseen markkinajärjestelyyn kuuluvat säännökset, erityistoimenpiteet mukaan luettuina. Ehdotus: NEUVOSTON ASETUS väliaikaisten erityistoimenpiteiden käyttöön ottamisesta humala-alalla annetun asetuksen (EY) N:o 1098/98 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71 [1], sellaisena kuin se on viimeksi muutettuna asetuksella (EY) N:o 1514/2001 [2], ja erityisesti sen 16 a artiklan, [1] EYVL L 175, 4.8.1971, s. 1. [2] EYVL L 201, 26.7.2001, s. 8. sekä katsoo seuraavaa: (1) Ylijäämätilanteen korjaamiseksi humalamarkkinoilla 25 päivänä toukokuuta 1998 annetussa neuvoston asetuksessa (EY) N:o 1098/98 [3] otettiin käyttöön väliaikaisia erityistoimenpiteitä asetuksen (ETY) N:o 1696/71 16 a artiklassa säädettyä menettelyä noudattaen. Niissä jäsenvaltioissa, jotka päättävät soveltaa väliaikaisia erityistoimenpiteitä, tuottajaryhmittymät voivat vuoden 2002 satoon asti, kyseinen sato mukaan lukien, hyödyntää humala-alojen väliaikaista kesannointia ja/tai lopullista raivausta. [3] EYVL L 157, 25.5.1998, s. 7. (2) Vaikka kesannointia ja raivausta koskevilla erityistoimenpiteillä saatiinkin neuvoston hyväksymän viisivuotisohjelman neljänä ensimmäisenä vuonna vähennettyä humalaviljelmien pinta-alaa 10 prosenttia vuoteen 1997 verrattuna, humalamarkkinat eivät ole vieläkään tasapainossa, ja erityistoimenpiteitä on tarpeen jatkaa vielä vuoden ajan. (3) Neuvoston asetuksen (EY) N:o 1098/98 2 ja 4 artikla olisi näin ollen muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 1098/98 seuraavasti: 1. Muutetaan 2 artiklan 1 kohta seuraavasti: - korvataan ensimmäisessä alakohdassa ilmaisu "vuoden 2002" ilmaisulla "vuoden 2003" - korvataan toisessa alakohdassa ilmaisu "vuoden 2003" ilmaisulla "vuoden 2004". 2. Korvataan 4 artiklan toinen kohta seuraavasti: "Sitä sovelletaan vuoden 1998 sadosta alkaen vuoden 2004 satoon asti". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>